ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.E-03.01-228275/7-2017

09.06.2017

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **3000/0342/2017 (634/2017, 133/2017, 555/2017)**

, за набавку Транспортне траке ТЕНТ, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У Партији 1 за позиције бр. 6.,7. и 8. у тендерској документацији поред ознака гумених трака не стоји слово ''К'' као у претходним позицијама за исту партију.

Наше питање, с обзиром да ознака ''К''  означава да трака није запаљива, је да ли под позицијама бр. 6.,7. и 8. може да се понуди гумена трака која нема особину ''К'' ?

**ОДГОВОР 1:**

У Конкурсној документацији у Прилогу бр.3 ТЕХНИЧКЕ СПЕЦИФИКАЦИЈЕ И ТЕХНИЧКА ДОКУМЕНТАЦИЈА су наведени технички захтеви за позиције 6, 7 и 8:

„Техничке карактеристике гуме за позиције 6 до 8 из обрасца Структура цене за партију 1:

• тврдоћа: 60±5 ShA

• прекидна јачина: min 15 MPa

• прекидно истезање: min 400%

• абразија: 150 mm3

• површина: глатка са обе стране

 Трака гумена без платна K: ≠15 x 330 mm; ≠15 x 300mm; ≠15 x 250mm, намотана на калем по 20 метара“

Дакле, за позиције 6 до 8 из обрасца Структура цене **није прихватљиво да се понуде траке које немају ознаку „К“.**

**ПИТАЊЕ 2:**

У Партији 2. за позицију бр.5 поред ознаке гумене траке стоји и ознака ''Т-3''  која означава да трака мора бити отпорна на температуру док је на страни 66. тендерске документације наведено за исту позицију да мора бити у квалитету ''К'' односно да није запаљива.

Наше питање је која од ових ознака се тражи у Тендеру да ли да гумена трака из Партије 2 за позицију бр.5 треба да буде са ознаком ''Т-3'' или у квалитету са ознаком ''К'' ?

**ОДГОВОР 2:**

Гумена трака из Партије 2 за позицију бр.5 треба да буде са ознаком ''Т-3'', трака отпорна на високу температуру

Обзиром да је дошло до грешке приликом састављања техничке спецификације, Комисија ће сачинити измену конкурсне документације.

**ПИТАЊЕ 3:**

У делу тендерске документације који се односи на испуњавање додатних услова стр.9 стоји да је један од услова и пословни капацитет који се доказује референтном листом, потписаним и овереним потврдама купаца и копијом рачуна за референтна испоручена добра.

Наше питање је да ли поред прва два доказа потребан и трећи који се односи на копију рачуна за референтна испоручена добра имајући у виду да су то поверљиви подаци који сеу пракси и пословној етици не достављају обзиром да на Тендеру могу учествовати и компаније из других држава где се не постављају такви захтеви.
Сматрамо зато да је довољна референтна листа и потписане и оверене потврде од стране купац-наручилаца.
**ОДГОВОР 3:**

За испуњење додатног услова пословног капацитета неопходна су сва три доказа (референт листе, оверене потврде купаца и копије рачуна).

Напомињемо да је у Конкурсној документацији у делу 6.17 Начин означавања поверљивих података у понуди, наведено поступање Наручиоца са подацима које понуђач оправдано означи као поверљиве.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

 КОМИСИЈА

\_\_\_\_\_\_\_\_\_\_\_\_\_\_\_\_-члан/заменик члана

\_\_\_\_\_\_\_\_\_\_\_\_\_\_\_\_-члан/заменик члана

\_\_\_\_\_\_\_\_\_\_\_\_\_\_\_\_-члан/заменик члана